লাইনচ্যুত হয়ে নদীতে পড়ল মালগাড়ি! তারপর…..

ওয়েব ডেস্ক : ভয়াবহ রেল দুর্ঘটনা (Train Accident) বিহারে (Bihar)। লাইনচ্যুত হয়ে নদীতে গিয়ে পড়ল সিমেন্টবোঝাই মালগাড়ি (Goods Train derailed)। জসিডি-ঝাঝা রুটে এই দুর্ঘটনা ঘটেছে বলে খবর। তবে এই দুর্ঘটনায় কারোর মৃত্যু হয়নি বলেই খবর। তবে এর জেরে বিপুল আর্থিক ক্ষতি হয়েছে বলেই আশঙ্কা করা হচ্ছে।

সূত্রের খবর, শনিবার সকাল ১১টা নাগাদ এই দুর্ঘটনাটি ঘটেছে জামুইয়ে বড়ুয়া নদীর রেলব্রিজের উপর। সেখান থেকে যাওয়ার সময় মালগাড়ির ২০টি বগির মধ্যে লাইনচ্যুত হয়ে পড়ে ১৯টি। এর মধ্যে ১০টি বগি নদীতে গিয়ে পড়ে বলে খবর। খবর পেয়েই সেখানে পৌছয় আরপিএফ ও রেল আধিকারিকরা। তড়িঘড়ি শুরু হয় উদ্ধারকাজ।

আরও খবর : দেশের ‘ফুসফুস’ বিক্রি? আরাবল্লী বিতর্কে স্বতঃপ্রণোদিত মামলা সুপ্রিম কোর্টের

এখনও সেখানে মালগাড়ি (Goods Train) উদ্ধারের কাজ চলছে বলে খবর। সেই কারণে পূর্ব রেলের জসিডি-ঝাঝা রুটে আপ ও ডাউন লাইনে ব্যাহত হচ্ছে বলে খবর। পাশাপাশি অন্যান্য ট্রেন চলাচলও ব্যহত হচ্ছে। তবে এই দুর্ঘটনায় কারোর প্রাণ যায়নি বলেই জানা যাচ্ছে। তবে মালগাড়িগুলিতে সিমান্ট থাকার কারণে, আর্থিক ক্ষতির আশঙ্কা করা হচ্ছে। এই ঘটনার ইতিমধ্যে তদন্ত শুরু করেছে রেল।

তবে এই প্রথম নয়, এর আগে একাধিক ট্রেন দুর্ঘটনা ঘটে গিয়েছে ভারতে। করমণ্ডল এক্সপ্রেস, গত বছরে কাঞ্চনজঙ্ঘা এক্সপ্রেস, ডিব্রুগড় এক্সপ্রেসের মতো ঘটনা ঘটে গিয়েছে। প্রাণ হারিয়েছেন অনেকে। চলতি বছরেও দুর্ঘটনার খবর সামনে এসেছে। ফলে এমন দুর্ঘটনা কেন বার বার ঘটছে তা নিয়ে প্রশ্ন উঠছে। সেই প্রশ্নের মাঝেই আরও এক ভয়াবহ ট্রেন দুর্ঘটনা ঘটে গেল। তবে এই ঘটনায় এবার কেউ প্রাণ হারাননি।